খুলনা অফিস : ভারতে ৫০০ ও ১০০০ রূপি’র নোট বাতিল করায় বিরূপ প্রভাপ পড়েছে আমদানি-রফতানি বাণিজ্যে। পাশাপাশি চরম দুর্ভোগ পোহাতে হচ্ছে বাংলাদেশী পাসপোর্ট যাত্রীদেরও। বাণিজ্যিক ব্যাংকগুলোতে এলসি ও টিটির সংখ্যা কমেছে অর্ধেকেরও বেশি। কবে নাগাদ এ মন্দাভাব কাটতে পারে সে ব্যাপারে স্পষ্ট করে কেউ কিছু বলতে পারছেন না। তবে সংশ্লিষ্টরা বলছে, সার্বিক পরিস্থিতি দেখে মনে হচ্ছে ডিসেম্বরের আগে এ অচলাবস্থা কাটিয়ে ওঠা সম্ভব হবে না।